Стефан Маларме
Лебедът (вариант)

Превод от френски: Кирил Кадийски, 1994

chitanka.info

Красивият и девствен, и гъвкав — този ден,

опияненото от гняв крило ще вреже

ли в езерото от забрава, в чийто скреж е

кристалът на копнежа, останал нероден!

Един предишен лебед, от спомени гнетен,

величествен, но без надежда днес — понеже

не е възпял света на своите копнежи

на зимата безплодна в сияещия ден.

Отърва шия той в агонията бяла:

днес целия простор с птицата презряла,

но не и този ужас, перата оковал.

Бял призрак, въдворен сред бляскав заник

в съня студен на свойто презрение замрял,

бленува Лебедът — ненужният изгнаник.

Издание: Стефан Маларме. Поезия. Подбор и превод от френски Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.